ai4bharat/Pralekha huggingface dataset:
புதிய மற்றும் புதுப்பிக்கத்தக்க எரிசக்தி அமைச்சகம்
தேசிய உயிரித் திட்டத்தின் கீழ் 6 பயோ சி.என்.ஜி ஆலைகள் மற்றும் 11,100-க்கும் மேற்பட்ட சிறிய உயிரி வாயு ஆலைகள் நிறுவப்பட்டுள்ளன
01.04.2021 முதல் 31.03.2026 வரையிலான காலத்திற்கு புதுப்பிக்கத்தக்க எரிசக்தி அமைச்சகம் தேசிய உயிரி எரிசக்தித் திட்டத்தை  அறிவித்தது.
ரூ.1715 கோடி நிதி ஒதுக்கீட்டில் இரண்டு கட்டங்களாக இத்திட்டம் செயல்படுத்தப்படுகிறது. இத்திட்டத்தின் கீழ் உயிரி எரிசக்தி ஆலைகளை அமைப்பதற்கு மத்திய நிதி உதவி வழங்கப்படுகிறது.
31.07.2023 நிலவரப்படி, ஆறு பயோ சிஎன்ஜி ஆலைகள் மற்றும் 11,143 சிறிய உயிரி எரிவாயு ஆலைகள் நிறுவப்பட்டுள்ளன. மாநில மற்றும் யூனியன் பிரதேச வாரியான இந்த ஆலைகளின் விவரங்கள் கீழே கொடுக்கப்பட்டுள்ளன.
|
|
வரிசை எண்
|
|
மாநிலம் / யூனியன் பிரதேசம்
|
|
2.11.2022 அன்று வெளியிடப்பட்ட வழிகாட்டுதல்களின் கீழ் தொடங்கப்பட்ட ஆலைகளின் எண்ணிக்கை
|
|
சிறிய உயிரி எரிவாயு ஆலைகளின் எண்ணிக்கை
|
|
பயோ சிஎன்ஜி ஆலைகளின் எண்ணிக்கை
|
|
1
|
|
ஆந்திரப் பிரதேசம்
|
|
30
|
|
0
|
|
2
|
|
பீகார்
|
|
9
|
|
0
|
|
3
|
|
சத்தீஸ்கர்
|
|
118
|
|
0
|
|
4
|
|
கோவா
|
|
11
|
|
0
|
|
5
|
|
குஜராத்
|
|
224
|
|
0
|
|
6
|
|
ஹரியானா
|
|
43
|
|
0
|
|
7
|
|
கர்நாடக
|
|
2488
|
|
0
|
|
8
|
|
கேரளா
|
|
683
|
|
0
|
|
9
|
|
மத்தியப் பிரதேசம்
|
|
2083
|
|
0
|
|
10
|
|
மகாராஷ்டிரா
|
|
4167
|
|
3
|
|
11
|
|
ஒடிசா
|
|
96
|
|
0
|
|
12
|
|
பஞ்சாப்
|
|
835
|
|
1
|
|
13
|
|
ராஜஸ்தான்
|
|
20
|
|
0
|
|
14
|
|
தமிழ்நாடு
|
|
46
|
|
1
|
|
15
|
|
உத்தரப் பிரதேசம்
|
|
126
|
|
1
|
|
16
|
|
உத்தராகண்ட்
|
|
164
|
|
0
|
|
மொத்தம்
|
|
11143
|
|
6
தேசிய உயிரி எரிசக்தித் திட்டம், உயிரி எரிபொருளின் பயன்பாட்டை ஊக்குவிக்கிறது. எரிசக்தி உற்பத்திக்காக, வன அழிப்பு அபாயம் இதில் இல்லை.
இத்தகவலை மத்திய புதுப்பிக்கத்தக்க எரிசக்தி மற்றும் மின்துறை அமைச்சர் திரு ஆர்.கே.சிங் மக்களவையில் 10.08.2023 அன்று எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
ஜிஎஸ்டி உள்ளீட்டு வரி மோசடி: 3பேர் கைது
போலி நிறுவனங்கள் மற்றும் போலி ரசீதுகள் மூலம் ரூ.48 கோடி அளவுக்கு ஜிஎஸ்டி உள்ளீட்டு வரி மோசடியில் ஈடுபட்டதாக, 3 பேரை குருகிராமில் உள்ள ஜிஎஸ்டி புலனாய்வு பிரிவு தலைமை இயக்குனரகம் கைது செய்துள்ளது.
தில்லியைச் சேர்ந்த இருவர், 20க்கு மேற்பட்ட போலி நிறுவனங்களை நடத்தி, போலி ரசீதுகளை உருவாக்கி அதன் மூலம் ரூ.22 கோடி அளவுக்கு ஜிஎஸ்டி உள்ளீட்டு வரி பெற்று மோசடி செய்துள்ளனர். இந்த மோசடியை கண்டுபிடித்த குருகிராமில் உள்ள ஜிஎஸ்டி புலனாய்வு தலைமை இயக்குனரகம், இருவரையும் கைது செய்து தில்லி நீதிமன்றத்தில் ஆஜர் படுத்தியது. அவர்கள் 14 நாள் நீதிமன்ற காவலில் வைக்கப்பட்டனர்.
இதேபோல், ஹரியானா மாநிலம் படாடி பகுதியைச் சேர்ந்த ஒருவரும் சரக்குகளை அனுப்பாமல், போலி ரசீது மூலம் ரூ.26 கோடி அளவுக்கு உள்ளீட்டு வரி பெற்று மோசடியில் ஈடுபட்டுள்ளார். இவரிடமிருந்து ஏராளமான போலி ஆவணங்கள் கைப்பற்றப்பட்டன. இவர் கடந்த 23ம் தேதி கைது செய்யப்பட்டு, 14 நாட்கள் நீதிமன்ற காவலில் வைக்கப்பட்டார். இந்த இரு மோசடி வழக்குகள் தொடர்பாக மேலும் விசாரணை நடக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766863
விவசாயத்துறை அமைச்சகம்
விவசாயத்தில் பெண்களின் பங்களிப்பு
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், கீழ்காணும் தகவல்களை வழங்கினார்.
புதுமைகள் மற்றும் வேளாண் தொழில் முனைதல் மேம்பாட்டு திட்டத்தின் கீழ் 173 மகளிர் ஸ்டார்ட்அப் நிறுவனங்கள்/தொழில் முனைவோருக்கு ஆதரவு அளிக்கப்பட்டுள்ளது.
இந்திய தலைமை பதிவாளரால் எடுக்கப்பட்ட 2011-ம் ஆண்டு மக்கள் தொகைக் கணக்கீட்டின் படி நாட்டில் 3.60 கோடி பெண் விவசாயிகளும் 6.15 கோடி விவசாயத் தொழிலாளர்களும் உள்ளனர்.
தேசிய விவசாயிகள் நலத் திட்டத்தின் கீழ் புதுமைகள் மற்றும் வேளாண் தொழில் முனைதல் மேம்பாட்டுத் திட்டத்தை 2018-19-ம் ஆண்டு வேளாண் மற்றும் விவசாயிகள் நல அமைச்சகம் தொடங்கியது. நிதி உதவி அளிப்பதன் மூலம் புதுமைகள் மற்றும் வேளாண் தொழில் முனைதலை ஊக்குவித்து வழிகாட்டுதல் சூழலியலை வளர்த்தெடுப்பது இதன் நோக்கமாகும்.
இது தவிர, தேசிய வேளாண் புதுமைகள் நிதியின் கீழ் விவசாயம் சார்ந்த ஸ்டார்ட் அப் நிறுவனங்களுக்கு இந்திய வேளாண் ஆராய்ச்சிக் குழு ஆதரவு அளித்து வருகிறது. இத்திட்டத்தின்கீழ் 50 வேளாண் தொழில் வழிகாட்டுதல் மையங்கள் இதுவரை நிறுவப்பட்டுள்ளன.
மேற்கண்ட திட்டங்களின் வாயிலாக தகுதியுடைய மகளிர் ஸ்டார்ட்அப் நிறுவனங்கள்/தொழில் முனைவோர் பலனடைந்து வருகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795454
----
(Visitor Counter : 176
பிரதமர் அலுவலகம்
ஆசிய விளையாட்டுப் போட்டியில் வெண்கலம் வென்ற மல்யுத்த வீரர் அமன் ஷெராவத்துக்கு பிரதமர் வாழ்த்து
ஆசிய விளையாட்டுப் போட்டியில் ஆடவர் 57 கிலோ எடைப்பிரிவு மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் அமன் ஷெராவத்துக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ஷெராவத்தின் அசாதாரணமான நுட்பத்தை அவர் பாராட்டியுள்ளார். இது அற்புதமான சாதனைக்கு வழிவகுத்தது என்று அவர் கூறியுள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவு:
"ஆண்களுக்கான மல்யுத்தப் போட்டியில் 57 கிலோ எடைப்பிரிவில் வெண்கலப் பதக்கம் வென்ற அமன் ஷெராவத்துக்கு வாழ்த்துகள்.
அவரது அசாதாரணமான நுட்பம் இந்த அற்புதமான சாதனைக்கு வழிவகுத்துள்ளது. இது அவரது கடின உழைப்பு மற்றும் பயிற்சிக்கு ஒரு சான்றாகும்."
பிரதமர் அலுவலகம்
அம்பேத்கர் ஜெயந்தியை முன்னிட்டு நாட்டு மக்களுக்கு பிரதமர் வாழ்த்து
அம்பேத்கர் ஜெயந்தியை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“அம்பேத்கர் ஜெயந்தியை முன்னிட்டு வாழ்த்துகள். லட்சோப லட்சம் ஏழை மக்களுக்கும் ஒடுக்கப்பட்ட மக்களுக்கும் பாபா சாகேப் அவர்கள் நம்பிக்கையை கொடுத்தார். நமது அரசியல் அமைப்புச் சட்டத்தை இயற்றுவதில் அவர் ஆற்றிய முயற்சிகளுக்கு நாம் என்றென்றும் கடன்பட்டுள்ளோம். ஜெய் பீம்” என்று பிரதமர் குறிப்பிட்டுள்ளார்.
அறிவியல் மற்றும் தொழில்நுட்பத்துறை
நரம்பு பாதிப்பு சிகிச்சையில் பயனளிக்கும் திறன்மிகு முப்பரிமாண அச்சு ஜெல் அடிப்படையிலான படலம் கண்டுபிடிப்பு
நரம்புகளில் ஏற்படும் பாதிப்பை விரைவில் குணப்படுத்தவும் சவாலான அறுவை சிகிச்சைகளில் உதவும் வகையிலுமான புதிய முப்பரிமாண அச்சு தொழில்நுட்பத்தில் திறன்மிகு ஜெல் அடிப்படையிலான படலம் உருவாக்கப்பட்டுள்ளது. அறுவை சிகிச்சையின் போது நரம்பு குழாயாக தானாகவே மாறக்கூடிய தன்மையை இது பெற்றுள்ளது.
பாலிமர் அடிப்படையிலான குழாய்கள் தான் தற்போது அறுவை சிகிச்சையின் போது பயன்படுத்தப்படுகின்றன. ஆனால் இந்த முறையில் பல்வேறு சிக்கல்கள் எழுகின்றன. இதன் காரணமாக பெங்களூருவில் உள்ள இந்திய அறிவியல் கழகத்தின் ஆராய்ச்சியாளர்கள், முப்பரிமாண அச்சுத் தொழில்நுட்பத்தின் அடிப்படையில் திறன்மிகு ஜெல் அடிப்படையிலான படலத்தை உருவாக்கியிருக்கிறார்கள்.
இந்த தொழில்நுட்பத்தில் குறிப்பிட்ட பகுதியின் மாதிரி காணொளி வாயிலாக மென்பொருளைக் கொண்டு உருவாக்கப்படுகிறது. அதைத்தொடர்ந்து முப்பரிமாண அச்சு முறையில் வடிவமைக்கப்படுகிறது. இது போன்ற தொழில்நுட்பம், நான்கு பரிமாண அச்சு என்று பரவலாக அழைக்கப்படுகிறது. இந்திய அறிவியல் கழகத்தின் பேராசிரியர் கௌசிக் சட்டர்ஜி தலைமையிலான குழு இத்தகைய ஜெல் படலத்தை சமீபத்தில் ஆய்வு செய்தது. அட்வான்ஸ்ட் ஹெல்த்கேர் மெட்டீரியல்ஸ் என்ற சஞ்சிகையில் இந்த ஆய்வறிக்கையின் முடிவுகள் வெளியிடப்பட்டுள்ளன.
-------
AP/BR/KPG
(Visitor Counter : 88
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 128 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 128 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.66 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773139
புவி அறிவியல் அமைச்சகம்
கேரளாவில் தென்மேற்குப் பருவமழை இன்று தொடங்கியுள்ளது, இயல்பான தேதியான ஜூன் 1ஆம்தேதியுடன் ஒத்துப்போகிறது.
பருவமழையின் வடஎல்லை  அட்சரேகை 120என் / தீர்க்கரேகை வழியாகச் செல்கிறது.
வானிலை நிலவரம், கேரளாவில் தென்மேற்குப் பருவமழை தொடங்குவதை நோக்கியுள்ளது.
(- கடந்த இரண்டு நாட்களாக கேரளாவில் பரவலாக மழைப் பொழிவு இருந்தது. கேரளாவில் உள்ள 14 மழைப்பொழிவு மையங்களில் 70 சதவீதத்திற்கும் மேற்பட்டவை கடந்த 48 மணி நேரத்தில் மழைப்பொழிவை அறிவித்தன.
- மேற்கத்திய காற்றுகள் கீழ்மட்ட அளவில் வலுவடைந்து,  தென் அரபிக்கடலுக்கு மேலே 4.5 கிலோ மீட்டர் வரை வலுவடைந்தது.
- மே 24-ஆம் தேதி முதலான, கடலோர டாப்ளர் வானிலை ரேடார் மற்றும் செயற்கைக்கோள் படங்களின் படி, உறுதியான வெப்பச்சலனம்  நிலவுகிறது. .
- மேலும், தென்கிழக்கு மற்றும் அதனை ஒட்டியுள்ள கிழக்கு மத்திய அரபிக்கடல் மற்றும் லட்சத்தீவுப் பகுதியில் மே 31, 2020 குறைந்த காற்றழுத்தத் தாழ்வு நிலை உருவாகியுள்ளது. இது கிழக்கு மத்திய மற்றும் அதையொட்டி உள்ள தென்கிழக்கு அரபிக்கடலில், இன்று  காலை தாழ்வு மண்டலமாக தீவிரமடைந்துள்ளது.
உள்நாட்டு விமானப் போக்குவரத்து அமைச்சகம்
நாட்டில் 21 புதிய பசுமை விமான நிலையங்களை அமைக்க கொள்கை அளவில் ஒப்புதல்
11 பசுமை விமான நிலையங்கள் ஏற்கனவே செயல்பாட்டுக்கு வந்துள்ளன.
கோவாவில் மோபா, மகாராஷ்டிராவின் நவிமும்பை, ஷீரடி மற்றும் சிந்துதுர்க், கர்நாடகாவில் கலபுரகி, விஜயபுரா, ஹாசன் மற்றும் சிவமொஹா, மத்தியப் பிரதேசத்தின் டாப்ரா , உத்தரப்பிரதேசத்தில் குஷிநகர் மற்றும் நொய்டா , குஜராத்தில் தோலேரா மற்றும் ஹிராசர், புதுச்சேரியில் காரைக்கால், கர்னூல், கர்னூல் ஆகிய 21 புதிய பசுமை விமான நிலையங்களை அமைக்க மத்திய அரசு கொள்கை அளவில் ஒப்புதல் அளித்துள்ளது. மேற்கு வங்கத்தின் துர்காபூர், சிக்கிமில் பாக்யாங், கேரளாவின் கண்ணூர் மற்றும் அருணாச்சல பிரதேசத்தின் ஹோலோங்கி  ஆகியவை நாடு முழுவதும் உள்ளன.
இவற்றில் துர்காபூர், ஷீரடி, கண்ணூர், பாக்யாங், கலபுர்கி, ஓர்வாகல் , சிந்துதுர்க், குஷிநகர், இட்டாநகர், மோபா மற்றும் சிவமொஹா ஆகிய 11 பசுமை விமான நிலையங்கள் செயல்படுகின்றன.
காஞ்சிபுரம் மாவட்டம், பரந்தூரில் பசுமை விமான நிலையத்தை மேம்படுத்துவதற்கான முதல் கட்ட அனுமதி அதாவது இட ஒப்புதல்' வழங்க சிவில் விமானப் போக்குவரத்து அமைச்சகத்திடம் தமிழக அரசு விண்ணப்பித்துள்ளது. பசுமை விமான நிலைய கொள்கையின்படி, இந்த முன்மொழிவு இந்திய விமான நிலைய ஆணையம் , சிவில் விமானப் போக்குவரத்து இயக்குநரகம்  மற்றும் பாதுகாப்பு அமைச்சகம்  ஆகியவற்றுக்கு அவர்களின் கருத்துகளுக்காக அனுப்பப்பட்டுள்ளது. பங்குதாரர்களுடனான இந்த ஆலோசனையின் பின்னர், இடஒப்புதல் வழங்குவது தொடர்பாக கிரீன்ஃபீல்ட் விமான நிலையங்கள் குறித்த வழிகாட்டுதல் குழுவின் பரிந்துரைக்காக முன்மொழிவு வைக்கப்பட வேண்டும்.
ஜி.எஃப்.ஏ கொள்கை, 2008 இன் படி, திட்டத்திற்கான நிதி, நிலம் கையகப்படுத்துதல்,உள்ளிட்ட விமான நிலைய திட்டங்களை செயல்படுத்தும் பொறுப்பு அந்தந்த மாநில அரசு உட்பட சம்பந்தப்பட்ட விமான நிலைய மேம்பாட்டாளரிடம் உள்ளது . விமான நிலையங்கள் கட்டுவதற்கான காலக்கெடு நிலம் கையகப்படுத்துதல், கட்டாய அனுமதிகள், தடைகளை நீக்குதல், நிதி மூடல் போன்ற பல்வேறு காரணிகளைப் பொறுத்தது. அந்தந்த விமான நிலைய டெவலப்பர்களால்.
சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இன்று மாநிலங்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
பெட்ரோலியம் மற்றம் இயற்கை எரிவாயு அமைச்சகம்
ஆஸ்திரியா மற்றும் ஜெர்மனிக்கு அமைச்சர் தர்மேந்திர பிரதான் பயணம்
பெட்ரோலியம், இயற்கை எரிவாயு, திறன் வளர்ச்சி மற்றும் தொழில் முனைவு அமைச்சர் திரு. தர்மேந்திர பிரதான் பெட்ரோலிய ஏற்றுமதி நாடுகளின் அமைப்பின் சார்பில் வரும் ஜூன் 19 மற்றும் 20-ல் ஆஸ்திரேலியாவில் நடத்தவிருக்கும் கருத்தரங்கில் அதிகாரப்பூர்வ பிரதிநிதி மற்றும் சிறப்பு விருந்தினராக பங்கேற்க உள்ளார்.
இப்பயணம் உலகின் கச்சா எண்ணெய் விலை கடந்த 2014 ஆம் ஆண்டு உயர்ந்திருந்ததை போன்றே கச்சா எண்ணெய் விலை உச்ச நிலையில் உள்ள நேரத்தில் அமைந்துள்ளது. பெட்ரோலிய ஏற்றுமதி நாடுகளின் அமைப்பின் உறுப்பினர் நாடுகளிடம் இருந்து பெறும் 82 சதவீதம் கச்சா எண்ணெய், 72 சதவீதம் இயற்கை எரிவாயு மற்றும் 97 சதவீதம் சுத்திகரிக்கப்பட்ட பெட்ரோலிய எரிவாயுக்களை விட இந்தியாவிற்கு பெட்ரோலிய ஏற்றுமதி நாடுகளின் அமைப்புடன் இந்தியாவிற்கு உள்ள ஈடுபாடு முக்கியம்.
இப்பயணத்தின் போது அவர் நிலையான உலகளாவிய எரிசக்தியின் எதிர்காலம் குறித்து உரையாற்றுவார். இக்கருத்தரங்கில் பெட்ரோலிய ஏற்றுமதி நாடுகளின் அமைப்பின் நாடுகளான சவுதி அரேபியா, ஐக்கிய அரபு எம்ரேட்டுகள், ஈரான் மற்றும் ரஷ்யா, சீனா, ஓமன் போன்ற நாடுகளின் எரிவாயு அமைச்சர்கள் பங்கேற்பார்கள்.
ஜூன் 21 மற்றும் 22 2018 ஆம் தேதிகளில் அமைச்சர் திரு.பிரதான் ஜெர்மனிக்கு செல்ல உள்ளார். பெர்லினில் அலெக்சாண்டர் பிளாட்சில் இந்தியத் தூதரகம் ஏற்பாடு செய்யும் சர்வதேச யோகா தினக் கொண்டாட்டங்களுக்கு தலைமை தாங்குகிறார்.
(Visitor Counter : 102
குறு சிறு மற்றும் நடுத்தர தொழில் துறை அமைச்சகம்
இளைஞர்களுக்கு குறிப்பாக இளம் பெண்கள் மற்றும் பட்டியல் பிரிவினர்/பழங்குடியினர் தொழில் முனைவோர் பயிற்சி
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சிறு, குறு மற்றும் நடுத்தர தொழில்கள் அமைச்சர் திரு. நாராயண் ராணே கீழ்காணும் தகவல்களை வெளியிட்டார்.
இளம் பெண்கள் மற்றும் பட்டியல் பிரிவினர்/பழங்குடியினர் உள்ளிட்ட இளைஞர்கள் சிறு தொழில்களை திறம்பட நடத்துவதற்காக பல்வேறு தொழில் முனைவோர் பயிற்சி திட்டங்களை சிறு, குறு மற்றும் நடுத்தர தொழில்கள் அமைச்சகம் நடத்தியுள்ளது.
இளைஞர்களின் திறமையை வளர்ப்பதில் தொழில்முனைவோர் திறன் மேம்பாட்டுத் திட்டம் கவனம் செலுத்துகிறது. ஒரு நிறுவனத்தை கட்டமைப்பதற்குத் தேவையான பல்வேறு அம்சங்களை அவர்களுக்கு உணர்த்துகிறது.
சுயதொழில் அல்லது தொழில்முனைவை நோக்கி இளைஞர்களுக்கு வழிகாட்டுவது, புதிய நிறுவனங்களை ஊக்குவிப்பது, தற்போதுள்ள சிறு, குறு மற்றும் நடுத்தர தொழில்களின் திறனை வளர்ப்பது மற்றும் நாட்டில் தொழில் முனைவோர் கலாச்சாரத்தை வளர்ப்பதை இது நோக்கமாகக் கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796142
புள்ளியியல் மற்றும் திட்ட அமலாக்கம் அமைச்சகம்
2021 ஜனவரி மாதத்திற்கான தொழில் உற்பத்திக் குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் (அடிப்படை 2011-12=100
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12-ம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும்.
தயாரிப்புத் தொழிற்சாலைகள் நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
ஜனவரி 2021-க்கான தொழில் உற்பத்திக் குறியீட்டின்  விரைவு மதிப்பீடு, 2011-12-க்கான அடிப்படையில் 135.2 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின் 2021 ஜனவரி மாதத்திற்கான தொழில் உற்பத்தி குறியீடுகள் முறையே 119.7, 135.1 மற்றும் 164.2 ஆக உள்ளன.
தொழில் உற்பத்திக் குறியீட்டின் திருத்தக் கொள்கையின் படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
உபயோகம் சார்ந்த வகைப்பாட்டின் படி, அடிப்படை சரக்குகளுக்கான குறியீடு 133.7 என்ற அளவிலும், மூலதன சரக்குகளுக்கான குறியீடு 92.6 ஆகவும், இடைநிலை சரக்குகளுக்கான குறியீடு 147.6 என்ற அளவிலும், உள்கட்டமைப்பு/கட்டுமான சரக்குகளுக்கான குறியீடு 147.1 ஆகவும் 2021 ஜனவரி மாதத்தில் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1704385
-----
(Visitor Counter : 94
இளைஞர் நலன் மற்றும் விளையாட்டு அமைச்சகம்
வரைவு தேசிய இளைஞர் கொள்கை மீதான கருத்துக்களை மத்திய இளைஞர் நலன் மற்றும் விளையாட்டு அமைச்சகம் வரவேற்கிறது
புதிய தேசிய இளைஞர் கொள்கை குறித்த வரைவு அறிக்கை மீது கருத்துக்களையும், ஆலோசனைகளையும் தெரிவிக்குமாறு அனைத்து சம்பந்தப்பட்டவர்களையும் மத்திய இளைஞர் நலன் மற்றும் விளையாட்டு அமைச்சகம் கேட்டுக் கொண்டுள்ளது. தற்போதுள்ள 2014-ம் ஆண்டின் தேசிய இளைஞர் கொள்கையை மத்திய அரசு ஆய்வு செய்து, புதிய தேசிய வரைவு கொள்கையை தயாரித்துள்ளது. 2030-ம் ஆண்டுக்குள் இலக்குகளை அடையும் வகையில் 10 ஆண்டு கால இந்தியாவின் இளைஞர் மேம்பாடு குறித்த தொலைநோக்கை புதிய வரைவு கொள்கை கொண்டுள்ளது. இந்தியாவை முன்னேற்றப்பாதையில் எடுத்துச் செல்லும்வகையில் இளைஞர்களின் ஆற்றலை வெளிக்கொணரவும், நீடித்த இலக்குகளை அடையவும் இது வகை செய்யும். கல்வி, வேலைவாய்ப்பு, தொழில்முனைவு; இளைஞர் தலைமை மற்றும் மேம்பாடு; சுகாதாரம், உடல்தகுதி மற்றும் விளையாட்டு; சமூகநீதி ஆகிய ஐந்து முன்னுரிமை பகுதிகளில் இளைஞர் மேம்பாட்டை ஊக்குவிக்க வரைவுக் கொள்கை விழைகிறது.
சம்பந்தப்பட்டவர்கள் தங்கள் கருத்துகள், ஆலோசனைகளை 45 நாட்களுக்குள் , dev.bhardwaj[at]gov[dot]in or policy-myas[at]gov[dot]in என்ற மின்னஞ்சலுக்கு அனுப்பலாம்.
Click here for draft National Youth Policy.
பிரதமர் அலுவலகம்
டோக்கியோ ஒலிம்பிக் 2020-ல் பேட்மிண்டனில் வெண்கலப் பதக்கத்தை வென்றதற்காக பி வி சிந்துவுக்கு பிரதமர் வாழ்த்து
டோக்கியோ ஒலிம்பிக் 2020-ல் பேட்மிண்டனில் வெண்கலப் பதக்கத்தை வென்றதற்காக பி வி சிந்துவுக்கு பிரதமர் திரு நரேந்திர மோடி வாழ்த்து தெரிவித்துள்ளார். சிந்து இந்தியாவின் பெருமை என்றும் மிகச்சிறந்த ஒலிம்பிக் வீராங்கனைகளில் அவரும் ஒருவர் என்றும் பிரதமர் கூறினார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், "பி வி சிந்துவின் மிகச்சிறந்த செயல்பாட்டால் நம் அனைவருக்கும் மகிழ்ச்சி. டோக்கியோ ஒலிம்பிக் 2020-ல் வெண்கலம் வென்றதற்காக அவருக்கு வாழ்த்துகள். அவர் இந்தியாவின் பெருமை மற்றும் மிகச்சிறந்த ஒலிம்பிக் வீராங்கனைகளில் ஒருவர்," என்று பிரதமர் கூறியுள்ளார்.
குடியரசுத் தலைவர் செயலகம்
குடியரசுத் தலைவர் மாளிகையில் நவம்பர் 11-ம் தேதி நடைபெறவுள்ள ஆளுநர்கள் மற்றும் துணைநிலை ஆளுநர்களின் 51-வது மாநாட்டுக்கு குடியரசுத் தலைவர் தலைமை வகிக்கிறார்
குடியரசுத் தலைவர் மாளிகையில் 2021 நவம்பர் 11-ம் தேதி நடைபெறவுள்ள ஆளுநர்கள் மற்றும் துணைநிலை ஆளுநர்களின் 51-வது மாநாட்டுக்கு குடியரசுத் தலைவர் திரு ராம்நாத் கோவிந்த் தலைமை வகிக்கிறார். திரு ராம்நாத் கோவிந்த் தலைமையில் நடக்கும் நான்காவது மாநாடு இதுவாகும்.
அனைத்து மாநிலங்கள் மற்றும் யூனியன் பிரதேசங்களின் ஆளுநர்கள் மற்றும் துணைநிலை ஆளுநர்களை தவிர, குடியரசுத் துணை தலைவர், பிரதமர் மற்றும் மத்திய உள்துறை அமைச்சர் உள்ளிட்டோரும் இம்மாநாட்டில் கலந்துகொள்ள உள்ளனர்.
தகவல் மற்றும் ஒலிபரப்பு அமைச்சகம்
ஹேமாமாலினி மற்றும் பிரசூன் ஜோஷிக்கு 52-வது இந்திய சர்வதேச திரைப்பட விழாவில் இந்திய திரை ஆளுமை விருது வழங்கப்படும்: திரு அனுராக் தாகூர்
2021-ம் ஆண்டிற்கான இந்திய திரை ஆளுமை விருது திருமதி ஹேமாமாலினி மற்றும் திரு பிரசூன் ஜோஷிக்கு வழங்கப்படும் என்று மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாகூர் அறிவித்துள்ளார்.
விருதுகளை அறிவித்த திரு தாகூர், "2021-ம் ஆண்டின் இந்திய திரைப்பட ஆளுமையாக உத்தரப் பிரதேச மாநிலத்தின் மதுரா தொகுதியின் நாடாளுமன்ற உறுப்பினர் திருமதி ஹேமாமாலினி மற்றும் பாடலாசிரியரும் மத்திய திரைப்பட சான்றளிப்பு குழுவின் தலைவருமான திரு பிரசூன் ஜோஷி ஆகியோரின் பெயர்களை அறிவிப்பதில் நான் மகிழ்ச்சியடைகிறேன். இந்திய சினிமா துறையில் அவர்களின் பங்களிப்பு பல தசாப்தங்களாக தொடர்ந்து வருகிறது மற்றும் அவர்களின் பணி பல தலைமுறைகளாக பார்வையாளர்களை கவர்ந்துள்ளது. உலகம் முழுவதும் போற்றப்படும் மற்றும் மதிக்கப்படும் இந்திய சினிமாவின் ஆளுமைகள் இவர்கள். கோவாவில் நடைபெறவுள்ள 52-வது இந்திய சர்வதேச திரைப்பட விழாவில் அவர்களுக்கு இந்த விருது வழங்கப்படும்,” என்றார்.
தமிழ்நாட்டின் அம்மன்குடியில் அக்டோபர் 16, 1948 அன்று பிறந்த திருமதி ஹேமாமாலினி நடிகை, எழுதாளர், இயக்குநர், தயாரிப்பாளர், நடனக் கலைஞர் மற்றும் அரசியல்வாதி ஆவார். 1963-ம் ஆண்டு தமிழ் திரைப்படமான இது சத்தியம் மூலம் இவர் நடிகையாக அறிமுகமானார். பத்ம ஸ்ரீ உள்ளிட்ட பல்வேறு விருதுகளை அவர் வென்றுள்ளார்.
திரு பிரசூன் ஜோஷி கவிஞர், எழுத்தாளர், பாடலாசிரியர், திரைக்கதை எழுத்தாளர் மற்றும் தகவல் தொடர்பு மற்றும் சந்தைப்படுத்துதல் நிபுணர் ஆவர். தனது முதல் உரைநடை மற்றும் கவிதை புத்தகத்தை 17-வது வயதில் அவர் வெளியிட்டார். பத்ம ஸ்ரீ உள்ளிட்ட பல்வேறு உயரிய விருதுகளை அவர் பெற்றுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772933
-----
(
சுகாதாரம் மற்றும் குடும்ப நலத்துறை அமைச்சகம்
தில்லியில் உள்ள லேடி ஹார்டிங் மருத்துவ கல்லூரி மருத்துவமனையில் புதிய வளாகங்களை மத்திய சுகாதார அமைச்சர் டாக்டர் மன்சுக் மாண்டவியா திறந்து வைத்தார்
புது தில்லியில் உள்ள லேடி ஹார்டிங் மருத்துவக் கல்லூரி மற்றும் அதனுடன் இணைந்த மருத்துவமனையில் புதிய அதி நவீன பல்நோக்கு வெளி நோயாளிகள் மற்றும் உள்-நோயாளிகள் பகுதிகளை மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று திறந்து வைத்தார். மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பார்தி பிரவின் பவார் முன்னிலை வகித்தார்.
புதிய உள்-நோயாளிகள் வளாகம் இம்மருத்துவமனையில் உள்ள படுக்கைகளின் எண்ணிக்கையை 877-லிருந்து 1000 ஆக அதிகரித்துள்ளது. இந்த வளாகத்தில் கூடுதல் அதிநவீன சிடி ஸ்கேனர் கருவி நிறுவப்பட்டுள்ளது.
புதிய பல்நோக்கு வெளி நோயாளிகள் கட்டடத்தில் அனைத்து மருத்துவ மற்றும் அறுவை சிகிச்சைப் பிரிவுகள், ஆயுர்வேதம், யோகா, இயற்கை மருத்துவம் மற்றும் ஹோமியோபதி உள்ளிட்ட முழுமையான சுகாதாரப் பாதுகாப்புக்கான கூடுதல் வசதிகள் உள்ளன.
நிகழ்ச்சியில் பேசிய டாக்டர் மன்சுக் மாண்டவியா, "டோக்கன்" அணுகுமுறையில் இருந்து நாடு விலகி "மொத்த" அணுகுமுறையை நோக்கி நகர்ந்துள்ளது என்றார். “இன்று, நமது மாண்புமிகு பிரதமர் திரு நரேந்திர மோடியின் தலைமையில், தடுப்பு மருத்துவம் மற்றும் நவீன மருத்துவ வசதிகளுக்கு இடையே ஒருங்கிணைந்து பணியாற்றுவதே மத்திய அரசின் குறிக்கோள். ஏழைகளின் சிகிச்சைச் செலவைக் குறைப்பதுடன், மருத்துவர்களின் எண்ணிக்கையை விரைவாக அதிகரிக்கவும் முயற்சிகள் மேற்கொள்ளப்பட்டு வருகின்றன,” என்று அவர் தெரிவித்தார்.
தொடர்ந்து பேசிய அவர், “நாம் முழுமையாகச் சிந்தித்து நீண்ட காலத்திற்கான பாதையை உருவாக்க வேண்டும். விடுதலையின் அமிர்தப் பெருவிழாவை இந்த ஆண்டு நாம் கொண்டாடும் சமயத்தில் சுதந்திரம் அடைந்து 100 ஆண்டுகள் நிறைவடையும் போது இந்தியாவின் சுகாதார உள்கட்டமைப்பு எப்படி இருக்கும் என்ற தொலைநோக்கு பார்வையுடன் நாம் இணைந்து செயல்பட வேண்டும்,” என்றார்,.
மத்திய அரசின் எந்த ஒரு திட்டத்தையும் செயல்படுத்துவதில் மாநிலங்கள் மிக முக்கியப் பங்கு வகிக்கின்றன என்று கூறிய அமைச்சர், "கடந்த 3 நாட்களாக குஜராத்தின் கெவாடியாவில் நடைபெற்ற ஸ்வஸ்த்ய சிந்தன் ஷிவிர் நிகழ்ச்சியில் அனைத்து மாநில சுகாதார அமைச்சர்களும் தங்களின் சிறந்த நடைமுறைகளைப் பகிர்ந்து கொண்டனர். மேலும், அதை எவ்வாறு நாடு முழுவதற்குமானதாக மாற்றுவது என்பது பற்றி மிகவும் பயனுள்ள விவாதம் நடந்தது" என்று கூறினார்.
அரசுத் திட்டங்களின் வெற்றிக்கு மக்கள் பங்களிப்பு மிகவும் முக்கியம் என்று கூறிய அமைச்சர், “சுகாதார சேவைகளை அணுகக்கூடியவையாகவும், குறைந்த செலவிலானவையாகவும், நோயாளிக்கு நட்பானவையாகவும் மாற்றுவது மிகவும் முக்கியம். தேசத்தின் முன்னேற்றத் திசையில் நமது முயற்சிகள் இருக்க வேண்டும்; தேசம் எப்பொழுதும் முதலிடம் பெற வேண்டும்,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823844
-----
(Visitor Counter : 65
உள்நாட்டு விமானப் போக்குவரத்து அமைச்சகம்
சென்னை விமான நிலையம் : இம்மாதம் 15ந்தேதி வரை 402.39 மெட்ரிக் டன் மருத்துவப் பொருட்கள் வெளிநாட்டிலிருந்து பெறப்பட்டன
- இந்த ஆண்டு ஜனவரி 12 முதல் இம்மாதம் 15ஆம் தேதி வரையிலான காலத்தில், சென்னை விமான நிலையம், 44.26 மெட்ரிக் டன் அளவிற்கு, கொவிட் தடுப்பூசி மற்றும் அது தொடர்பான மருத்துவப் பொருட்களை,  கையாண்டுள்ளது.
- தடுப்பூசி சரக்குகளின் பெரும்பகுதி, புனே / மும்பை விமான நிலையங்கள் வழியாக பெறப்பட்ட கோவிஷீல்ட் தடுப்பூசியும், ஹைதராபாத் விமான நிலையம் வழியாக பெறப்பட்ட கோவாக்சின் தடுப்பூசியும் ஆகும்.
- AAICLAS  நிறுவனமும், இந்திய விமான ஆணையகமும் இணைந்து ஒரு பிரத்யேக தடுப்பூசி நடைபாதையை நிறுவியுள்ளன. இங்கு பெறப்படும் தடுப்பூசிகள், அருகிலுள்ள மாநிலங்கள் மற்றும் மாவட்டங்களுக்கு அனுப்பப்படுகின்றன.
- இம்மாதம் ஒன்றாம் தேதி முதல் 15 ஆம் தேதி வரை, சென்னை விமான நிலையம், 9.53 மெட்ரிக் டன் ஆக்ஸிஜன் செறிவூட்டி சரக்குகளைப் பெற்றுள்ளது.
- சென்னை விமான நிலையம், இம்மாதம் 15 ஆம் தேதி வரை, 402.39 மெட்ரிக் டன் மருத்துவ அத்தியாவசியப் பொருட்களை, அயல் நாடுகளிலிருந்து பெற்றுள்ளது. இதில் பெரும்பாலானவை ஆக்சிஜன் செறிவூட்டிகள் மற்றும் மருத்துவ உபகரணங்கள். இவை ஹாங்காங், ஷென்சென், சிங்கப்பூர், தோஹா, குன்மிங், இஸ்தான்புல், பாங்காக், கோலாலம்பூர், பிரான்ஸிலிருந்து பெறப்பட்டன.
- நாடு முழுவதும் விரைவாக விநியோகிக்க, மருத்துவ ஆக்ஸிஜன் சிலிண்டர்கள் மற்றும் அத்தியாவசிப் பொருட்களை ஏற்றிச் செல்லும் இந்திய விமானப்படையின்  விமான இயக்கங்களுக்கும் சென்னை விமான நிலையம் உதவி வருகிறது. 2021 மே 01 முதல், ஐ.ஏ.எஃப் இங்கிலாந்தில் இருந்து 900 ஆக்ஸிஜன் சிலிண்டர்களையும், சிங்கப்பூரிலிருந்து 256 ஆக்ஸிஜன் சிலிண்டர்களையும் கொண்டு வந்தது. ஆக்ஸிஜன் செறிவூட்டிகளும் உள்நாட்டிலிருந்து கொண்டு வரப்படுகின்றன. கடந்த வாரம், சென்னை விமான நிலையத்திலிருந்து ஒரு ஐ.ஏ.எஃப் விமானம் திரவ ஆக்ஸிஜன் டேங்கரை விமானத்தில் ஏற்றியது. இந்த இயக்கங்கள் அனைத்தும் கொவிட் நெறிமுறைகளுக்கு உட்பட்டே மேற்கொள்ளப்படுகின்றன.
- சென்னை விமான நிலையம், தனது ஊழியர்களுக்காக கொவிட் தடுப்பூசி முகாமை ஏற்பாடு செய்தது. ஏறக்குறைய 2000 முன்னணி பணியாளர்களுக்கு தடுப்பூசி போடப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் உரிமைகளின் 5 தூண்களான விழிப்புணர்வு, தேர்வு, தரம், குறைதீர்ப்பு மற்றும் கருத்து தெரிவித்தல் ஆகிவற்றை வலுப்படுத்த இலக்கு - திரு பியூஷ் கோயல்
‘‘நுகர்வோரே - உங்கள் உரிமைகளை அறியுங்கள்’’ என்ற கருப்பொருளுடன் தேசிய நுகர்வோர் தினம் 2021-ஐ இன்று கொண்டாடியது நுகர்வோர் விவகாரத்துறை அமைச்சகம்.
இதை மத்திய நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு பியூஷ் கோயல் தொடங்கி வைத்து மின்னணு புத்தகங்களையும், குடிநீர் பரசோதனைக்கான நடமாடும் தேசிய பரிசோதனைக் கூடத்தையும் தொடங்கி வைத்தார்.
இந்நிகழ்ச்சியில் மத்திய நுகர்வோர் விவகாரத்துறை இணையமைச்சர் திரு அஸ்வினி குமார் சவுபேவும் கலந்து கொண்டார்.
தொடக்க நிகழ்ச்சியில் உரையாற்றிய மத்திய அமைச்சர் பியூஷ் கோயல், நுகர்வோர் பாதுகாப்பு உரிமைகளையும் நுகர்வோருக்கு தரத்தை உறுதி செய்வதையும் வலியுறுத்தினார் .
பிரதமர் தலைமையின் கீழ் ‘நுகர்வோர்தான் பெரியவர்’ என்ற மந்திரத்தை பின்பற்றி நுகர்வோர் பாதுகாப்பை, நுகர்வோர் மேம்பாடு மற்றும் அவர்களின் செழுமை என நாங்கள் மாற்றியுள்ளோம். தரமான பொருட்களை நுகர்வோர் கேட்க வேண்டும் என்றும், தங்கள் உரிமைகளின் பாதுகாப்பைக் கோர வேண்டும் எனவும் அவர் கூறினார்.
பழங்காலத்தில் இருந்தே, நுகர்வோர் பாதுகாப்பு, ஆளுகையின் ஒரு பகுதியாக இருந்துள்ளது. ‘‘நாளைய தினம் முன்னாள் பிரதமர் வாஜ்பாய் பிறந்தநாள் எனவும், இது சிறந்த ஆளுகை தினமாகக் கொண்டாடப்படுகிறது எனவும் அமைச்சர் கூறினார். சிறந்த ஆளுகையைப் பற்றி நாம் பேசும்போது, 135 கோடி மக்கள் உள்ளூர் பொருட்களுக்கு ஆதரவு கொடுத்து தற்சார்பு இந்தியாவை ஏற்படுத்துகின்றனர் என்பதை நினைவு கூரவேண்டும் ’’ என மத்திய அமைச்சர் பியூஷ் கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784904